pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ดีอี ทูลเกล้าฯ ถวายแจกันดอกไม้ และลงนามถวายพระพรชัยมงคล
วันพฤหัสบดีที่ 7 ธันวาคม 2566
ดีอี ทูลเกล้าฯ ถวายแจกันดอกไม้ และลงนามถวายพระพรชัยมงคล
ดีอี ทูลเกล้าฯ ถวายแจกันดอกไม้ และลงนามถวายพระพรชัยมงคล
วันนี้ (7 ธันวาคม 2566) ศาสตราจารย์พิเศษ วิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม นําคณะผู้บริหารของกระทรวงดิจิทัลเพื่อเศรษฐกิจและสังคม ทูลเกล้าฯ ถวายแจกันดอกไม้และลงนามถวายพระพรชัยมงคลเบื้องหน้าพระรูป สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา เนื่องในโอกาสวันคล้ายวันประสูติ ในวันที่ 7 ธันวาคม 2566 ณ วังศุโขทัย
_____________________________
รัฐบาลไทย-ข่าวทำเนียบรัฐบาล-“พัชรวาท” นำทีมบินดูไบร่วมประชุม COP 28 ประกาศเจตนาขับเคลื่อนการลดก๊าซเรือนกระจก สนับสนุนเพื่อรักษ์โลก และรักษ์ประเทศไทย
วันพฤหัสบดีที่ 7 ธันวาคม 2566
“พัชรวาท” นําทีมบินดูไบร่วมประชุม COP 28 ประกาศเจตนาขับเคลื่อนการลดก๊าซเรือนกระจก สนับสนุนเพื่อรักษ์โลก และรักษ์ประเทศไทย
“พัชรวาท” นําทีมบินดูไบร่วมประชุม COP 28 ประกาศเจตนาขับเคลื่อนการลดก๊าซเรือนกระจก สนับสนุนเพื่อรักษ์โลก และรักษ์ประเทศไทย
“พัชรวาท” นําทีมบินดูไบร่วมประชุม COP 28 ประกาศเจตนาขับเคลื่อนการลดก๊าซเรือนกระจก สนับสนุนเพื่อรักษ์โลก และรักษ์ประเทศไทย
วันที่ 7 ธันวาคม 2566 พล.ต.อ.พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม ในฐานะหัวหน้าคณะผู้แทนไทยเข้าร่วมการประชุมรัฐภาคีกรอบอนุสัญญาสหประชาชาติว่าด้วยการเปลี่ยนแปลงสภาพภูมิอากาศ สมัยที่ 28 (COP 28) ที่จัดขึ้นระหว่างวันที่ 30 พฤศจิกายน - 12 ธันวาคม 2566 ณ เมืองดูไบ ประเทศสหรัฐอาหรับเอมิเรตส์ นําคณะออกเดินทางเพื่อเข้าร่วมการประชุม High-level Segment ในช่วงระหว่างวันที่ 9 – 10 ธันวาคม นี้
โดย พล.ต.อ. พัชรวาท กล่าวก่อนการร่วมประชุมว่า ประเทศไทยได้เข้าร่วมการประชุมในฐานะรัฐภาคีมาตลอดทุกปี นอกจากในฐานะประชาคมโลกแล้ว ยังเป็นการทําเพื่อสร้างประเทศไทยในการเปลี่ยนแปลงรับสภาพภูมิอากาศ ในการประชุมครั้งนี้ จะเป็นการให้ความรู้ในเชิงบวกถึงการทํางานของประเทศไทยในการร่วมมือกับประชาคมโลกเพื่อจัดการกับปัญหาการเปลี่ยนแปลงสภาพภูมิอากาศ และขยายโอกาสการได้รับความช่วยเหลือทางการเงิน เทคโนโลยีและวิชาการ ซึ่งประเด็นสําคัญของการประชุมในปีนี้ ประกอบด้วย การประเมินสถานการณ์ดําเนินงานระดับโลก เพื่อให้ทราบการดําเนินงานที่ผ่านมาว่าสามารถบรรลุเป้าหมายตามความตกลงปารีสมากน้อยเพียงใด รวมถึงการวิเคราะห์ช่องว่าง ที่ต้องการให้ภาคีร่วมผลักดันอย่างเร่งด่วน ทั้งนี้การจัดทําเป้าหมายระดับโลกด้านการปรับตัวต่อการเปลี่ยนแปลงสภาพภูมิอากาศ เป้าหมายด้านการเงินเพื่อการเปลี่ยนแปลงสภาพภูมิอากาศ ซึ่งภาคีประเทศกําลังพัฒนาขอให้เร่งระดมเงินให้ได้ 1 แสนล้านเหรียญสหรัฐฯ ต่อปี ภายในปี ค.ศ. 2025 เพื่อสนับสนุนการขับเคลื่อนการดําเนินงานตามการมีส่วนร่วมที่ประเทศกําหนด ให้บรรลุเป้าหมายตามที่แต่ละภาคีได้ให้คํามั่นไว้ รวมถึงการตั้งกองทุนสําหรับการสูญเสียและความเสียหายจากการเปลี่ยนแปลงสภาพภูมิอากาศ เพื่อช่วยประเทศที่ได้รับผลกระทบ โดยเฉพาะประเทศที่มีความเปราะบางต่อการเปลี่ยนแปลงสภาพภูมิอากาศ ซึ่งคาดหวังที่จะให้ได้ข้อสรุปร่วมกันในการประชุมครั้งนี้
“ผมเชื่อว่า การประชุม COP28 จะมีความก้าวหน้าและประสบความสําเร็จตามที่ประชาคมโลกคาดหวัง โดยเราจะสนับสนุนเต็มที่ในฐานะประชาคมโลก และเร่งดําเนินการปรับตัวภายในประเทศให้ทันต่อการเปลี่ยนแปลงของภูมิอากาศโลก” พล.ต.อ.พัชรวาท กล่าว
รัฐบาลไทย-ข่าวทำเนียบรัฐบาล-ปลัดดีอี ปาฐกถาพิเศษ ในหัวข้อ “AI and Digital Development”
วันพฤหัสบดีที่ 7 ธันวาคม 2566
ปลัดดีอี ปาฐกถาพิเศษ ในหัวข้อ “AI and Digital Development”
ปลัดดีอี ปาฐกถาพิเศษ ในหัวข้อ “AI and Digital Development”
วันนี้ (7 ธันวาคม 2566) ศาสตราจารย์พิเศษ วิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ปลัดดีอี) ร่วมกล่าวปาฐกถาพิเศษในงาน AI Engineering Innovation Summit 2023 ในหัวข้อ “AI and Digital Development” กล่าวถึง การส่งเสริมนโยบายภาครัฐ การลดการใช้กระดาษ การผลักดันการจัดทําข้อมูลให้อยู่ในรูปแบบดิจิทัล ดังนโยบาย Go Cloud First เพื่อส่งเสริมการใช้ public cloud สร้างบริการของภาครัฐ สามารถให้บริการประชาชน แบบเบ็ดเสร็จ ณ จุดเดียว ผ่านระบบเชื่อมโยงข้อมูลระหว่างหน่วยงานของภาครัฐทั้งส่วนกลาง ส่วนภูมิภาค และส่วนท้องถิ่น
โดยงานนี้จัดขึ้นเพื่อเป็นเวทีให้ผู้ทรงคุณวุฒิที่มีความรู้ความสามารถด้านปัญญาประดิษฐ์ และผู้นําทางด้านอุตสาหกรรมปัญญาประดิษฐ์ จากสถาบันชั้นนําถ่ายทอดความรู้ และร่วมหารือในประเด็นเกี่ยวกับปัญญาประดิษฐ์ในด้านต่าง ๆ จัดโดยมหาวิทยาลัยซีเอ็มเคแอล (CMKL University) และสถาบันวิศวกรรมปัญญาประดิษฐ์ (AI Engineering Institute: AIEI) ณ True Digital Park
__________________________
รัฐบาลไทย-ข่าวทำเนียบรัฐบาล-Egg Board เห็นชอบ (ร่าง) ประกาศคณะกรรมการนโยบายพัฒนาไก่ไข่และผลิตภัณฑ์ เรื่อง หลักเกณฑ์มาตรการและแนวทางปฏิบัติเกี่ยวกับการปลดไก่ไข่ตามอายุที่เหมาะสม
วันพฤหัสบดีที่ 7 ธันวาคม 2566
Egg Board เห็นชอบ (ร่าง) ประกาศคณะกรรมการนโยบายพัฒนาไก่ไข่และผลิตภัณฑ์ เรื่อง หลักเกณฑ์มาตรการและแนวทางปฏิบัติเกี่ยวกับการปลดไก่ไข่ตามอายุที่เหมาะสม
Egg Board เห็นชอบ (ร่าง) ประกาศคณะกรรมการนโยบายพัฒนาไก่ไข่และผลิตภัณฑ์ เรื่อง หลักเกณฑ์มาตรการและแนวทางปฏิบัติเกี่ยวกับการปลดไก่ไข่ตามอายุที่เหมาะสม และแผนการนําเข้าเลี้ยงไก่ไข่พันธุ์ (GP และ PS) ปี 2567 เพื่อให้สอดคล้องกับความต้องการบริโภคไข่ไก่ภายใน
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เป็นประธานการประชุมคณะกรรมการนโยบายพัฒนาไก่ไข่และผลิตภัณฑ์ (Egg Board) ครั้งที่ 3/2566 โดยมี นายประยูร อินสกุล ปลัดกระทรวงเกษตรและสหกรณ์ ผู้บริหารกระทรวงเกษตรและสหกรณ์ และผู้บริหารหน่วยงานที่เกี่ยวข้อง เข้าร่วม ณ ห้องประชุมกระทรวงเกษตรและสหกรณ์ ซึ่งที่ประชุมมีมติเห็นชอบ (ร่าง) ประกาศคณะกรรมการนโยบายพัฒนาไก่ไข่และผลิตภัณฑ์ เรื่อง หลักเกณฑ์มาตรการและแนวทางปฏิบัติเกี่ยวกับการปลดไก่ไข่ตามอายุที่เหมาะสม โดย (ร่าง) ประกาศดังกล่าวเป็นการขอความร่วมมือผู้ประกอบการไก่ไข่ให้มีการปลดไก่ไข่ยืนกรงที่อายุไม่เกิน 80 สัปดาห์ ยกเว้นรายย่อยที่เลี้ยงต่ํากว่า 30,000 ตัว และเงื่อนไขอื่น ๆ ตามที่กรมปศุสัตว์กําหนด ซึ่งที่ประชุมได้มอบหมายกรมปศุสัตว์ในการศึกษาและพิจารณาข้อกฎหมายที่เกี่ยวข้องสําหรับการจัดทํามาตรการและแนวทางการปฏิบัติที่มีความชัดเจนมากยิ่งขึ้น เพื่อสร้างแนวทางการปฏิบัติที่มีความเท่าเทียมและเป็นธรรมสําหรับผู้ประกอบการไก่ไข่ทุกระดับ ทั้งนี้ ที่ประชุมมีมติเห็นชอบแผนการนําเข้าเลี้ยงไก่ไข่พันธุ์ (GP และ PS) ปี 2567 แบ่งเป็น ไก่ไข่ปู่ย่าพันธุ์(GP) จํานวน 3,800 ตัว และไก่ไข่พ่อแม่พันธุ์(PS) จํานวน 440,000 ตัว เพื่อให้สอดคล้องกับความต้องการบริโภคไข่ไก่ภายในประเทศ อีกด้วย
สําหรับสถานการณ์ไก่ไข่ปัจจุบัน ประเทศไทยมีการส่งออกไข่ไก่สด (ข้อมูล ณ วันที่ 31 ต.ค. 2566) จํานวน 381.65 ล้านฟอง มูลค่า 1,703.78 ล้านบาท โดยส่งออกไปยังสิงคโปร์ 72% ฮ่องกง 16% และไต้หวัน 7% ในด้านการดําเนินมาตรการรักษาเสถียรภาพราคาไข่ไก่ กระทรวงเกษตรฯ โดยกรมปศุสัตว์ ได้มีการหารือร่วมกับผู้แทนสมาคมไก่ไข่ สหกรณ์ไก่ไข่ และผู้ประกอบการไก่ไข่พันธุ์ เพื่อกําหนดมาตรการรักษาเสถียรภาพราคาไข่ไก่ร่วมกัน ซึ่งผลการดําเนินงานเดือน พ.ย. 2566 เป้าหมาย 58.50 ล้านฟอง (ข้อมูล ณ วันที่ 30 พ.ย. 2566) พบว่า มีการเก็บรวบรวมไข่ไก่เพื่อการส่งออก จํานวน 59,063,928 ฟอง มีการปลดไก่ไข่ก่อนกําหนด จํานวน 539,949 ตัว (เทียบเท่าส่งออกไข่ไก่ 8,644,710 ฟอง) รวมผลดําเนินการแล้ว 67,708,638 ฟอง คิดเป็น 115.74% จากเป้าหมาย
รัฐบาลไทย-ข่าวทำเนียบรัฐบาล-“ศุภมาส” มอบนโยบายคณะกรรมการพัฒนาวิทยาศาสตร์และเทคโนโลยีแห่งชาติ (กวทช.) ชุดใหม่ ย้ำนโยบาย “อนุทิน” รองนายกรัฐมนตรี ให้ อว. ตอบโจทย์ความต้องการของประเทศและของโลก
วันพฤหัสบดีที่ 7 ธันวาคม 2566
“ศุภมาส” มอบนโยบายคณะกรรมการพัฒนาวิทยาศาสตร์และเทคโนโลยีแห่งชาติ (กวทช.) ชุดใหม่ ย้ํานโยบาย “อนุทิน” รองนายกรัฐมนตรี ให้ อว. ตอบโจทย์ความต้องการของประเทศและของโลก
.....
“ศุภมาส” มอบนโยบายคณะกรรมการพัฒนาวิทยาศาสตร์และเทคโนโลยีแห่งชาติ (กวทช.) ชุดใหม่ ย้ํานโยบาย “อนุทิน” รองนายกรัฐมนตรี ให้ อว. ตอบโจทย์ความต้องการของประเทศและของโลก เน้นการพัฒนาที่ยั่งยืน ส่งเสริมเศรษฐกิจสร้างสรรค์และเทคโนโลยีปัญญาประดิษฐ์ ภายใต้หลักการ “เอกชนนํา รัฐสนับสนุน” ขณะที่การลดความเหลื่อมล้ํา - กระจายโอกาสการเข้าถึงการศึกษาในระดับอุดมศึกษาเป็นเรื่องเร่งด่วนต้องทําทันที
วันที่ 27 พ.ย. น.ส.ศุภมาส อิศรภักดี รมว.การอุดมศึกษา วิทยาศาสตร์ วิจัยและนวัตกรรม (อว.) ในฐานะประธานคณะกรรมการพัฒนาวิทยาศาสตร์และเทคโนโลยีแห่งชาติ (กวทช.) ได้มอบนโยบายให้กับ กวทช. ชุดใหม่ซึ่งคณะรัฐมนตรีได้อนุมัติแต่งตั้งเมื่อวันที่ 7 พฤศจิกายน 2566 ที่ผ่านมา โดยในการประชุมครั้งนี้เป็นการประชุมครั้งแรกของ กวทช. ชุดใหม่แบบพบหน้า โดยคณะกรรมการได้เข้าร่วมการประชุมอย่างพร้อมเพรียงกัน มีกรรมการที่เป็นแนวหน้าของทั้งภาครัฐและเอกชน เช่น ประธานเจ้าหน้าที่บริหารบริษัท ปตท. จํากัด (มหาชน) ประธานเจ้าหน้าที่บริหาร SCBX รองกรรมการผู้จัดการใหญ่ เอสซีจี ประธานสภาอุตสาหกรรมแห่งประเทศไทย ปลัดกระทรวง อว. อธิการบดีจุฬาลงกรณ์มหาวิทยาลัย คณบดีคณะแพทยศาสตร์ศิริราชพยาบาล เป็นต้น
ทั้งนี้ น.ส.ศุภมาส ได้เน้นย้ํานโยบายของนายอนุทิน ชาญวีรกูล รองนายกรัฐมนตรี ที่ให้ อว. ตอบโจทย์ความต้องการของประเทศและของโลก เน้นการพัฒนาที่ยั่งยืน การส่งเสริมเศรษฐกิจสร้างสรรค์และพัฒนาเทคโนโลยีปัญญาประดิษฐ์ ภายใต้หลักการ "เอกชนนํา รัฐสนับสนุน" ที่ตนได้มอบไว้ให้กับ อว. เพื่อให้คณะกรรมการ กวทช. นําผลงานวิจัยและนวัตกรรมของสํานักงานพัฒนาวิทยาศาสตร์และเทคโนโลยีแห่งชาติ (สวทช.) ไปใช้ให้เกิดประโยชน์ ตอบโจทย์ แก้ไขปัญหาของประเทศ และร่วมกันพัฒนาการดําเนินงานของ สวทช. ให้การดําเนินงานตอบโจทย์ สามารถนําวิทยาศาสตร์ เทคโนโลยี และนวัตกรรมไปใช้ประโยชน์ได้จริง ส่งผลกระทบต่อประชาชนในวงกว้าง
พร้อมกันนี้ ยังได้มอบหมายให้ ศ.ดร.ชูกิจ ลิมปิจํานงค์ ผู้อํานวยการสํานักงานพัฒนาวิทยาศาสตร์และเทคโนโลยีแห่งชาติ (สวทช.) ร่วมหารือกับภาคเอกชน หน่วยงานวิจัย มหาวิทยาลัย และหน่วยงานภาครัฐที่เกี่ยวข้อง เพื่อรับโจทย์ที่ประเทศต้องการและผสานกําลังร่วมกันแก้ไขปัญหาของประเทศ
ด้าน ศ.ดร.ชูกิจ ขานรับนโยบายและน้อมรับข้อคิดเห็นจากคณะกรรมการ กวทช. เพื่อนําไปปรับใช้ในการพัฒนาการดําเนินงาน สวทช. ตามนโยบายของรัฐบาล รมว.อว. และคณะกรรมการ กวทช. โดยจะได้รายงานผลความคืบหน้าการดําเนินงานให้คณะกรรมการทราบเป็นระยะ ๆ ต่อไป
#MHESI
#กระทรวงการอุดมศึกษาวิทยาศาสตร์วิจัยและนวัตกรรม
รัฐบาลไทย-ข่าวทำเนียบรัฐบาล-ปลัด ทส. กระตุ้นภาคธุรกิจไทย ยกระดับความท้าทาย สู่ต้นแบบธุรกิจคาร์บอนต่ำ ในเวทีสัมมนา 30 ปี TBCSD
วันพฤหัสบดีที่ 7 ธันวาคม 2566
ปลัด ทส. กระตุ้นภาคธุรกิจไทย ยกระดับความท้าทาย สู่ต้นแบบธุรกิจคาร์บอนต่ํา ในเวทีสัมมนา 30 ปี TBCSD
ปลัด ทส. กระตุ้นภาคธุรกิจไทย ยกระดับความท้าทาย สู่ต้นแบบธุรกิจคาร์บอนต่ํา ในเวทีสัมมนา 30 ปี TBCSD
ปลัด ทส. กระตุ้นภาคธุรกิจไทย ยกระดับความท้าทาย สู่ต้นแบบธุรกิจคาร์บอนต่ํา ในเวทีสัมมนา 30 ปี TBCSD
วันที่ 6 ธันวาคม 2566 เวลา 18.30 น. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) ขึ้นกล่าวปาฐกถาพิเศษ เรื่อง "ความท้าทายในการยกระดับมาตรฐานองค์กรภาคธุรกิจไทย ไปสู่องค์กรต้นแบบธุรกิจคาร์บอนต่ํา เพื่อผลักดันประเทศไทยสู่ความยั่งยืน" ในเวทีสัมมนาประจําปี 2566 TBCSD ANNUAL EVENT 2023 MOVING FORWARD TOGETHER FOR A SUSTAINABLE FUTURE ในโอกาสครบรอบ 30 ปี องค์กรธุรกิจเพื่อการพัฒนาอย่างยั่งยืน หรือ TBCSD บนเส้นทางการดําเนินงานด้านการพัฒนาอย่างยั่งยืนของเครือข่ายภาคธุรกิจไทย ณ โรงแรม เซ็นทารา แกรนด์ เซ็นทรัล พลาซ่า ลาดพร้าว กรุงเทพฯ
ปกท.ทส. ได้กล่าวถึงสถานการณ์การปล่อยก๊าซเรือนกระจกของโลกในปัจจุบัน ที่แม้ว่าประเทศไทยจะมีสัดส่วนการปล่อยก๊าซเรือนกระจกเพียง 0.8% ของโลก แต่ได้มีการยกระดับเป้าหมายในการลดการปล่อยก๊าซเรือนกระจกของประเทศไทยให้ได้อย่างน้อย 28 - 42% ภายในปี 2030 เพื่อเป็นส่วนหนึ่งในการควบคุมอุณหภูมิเฉลี่ยของโลกไม่ให้เกิน 1.5 – 2 องศาเซลเซียส และในช่วงระหว่างวันที่ 7 – 11 ธันวาคมนี้ ประเทศไทยนําโดย ท่านรองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม พล.ต.อ.พัชรวาท วงษ์สุวรรณ จะเป็นหัวหน้าคณะผู้แทนไทย เข้าร่วมการประชุม COP28 ณ เมืองดูไบ ประเทศสหรัฐอาหรับเอมิเรตส์ ซึ่งการประชุมครั้งนี้ มีประเด็นสําคัญ อาทิ การเร่งเปลี่ยนผ่านพลังงานไปสู่พลังงานหมุนเวียน กองทุนการเงินด้านการเปลี่ยนแปลงสภาพภูมิอากาศ การปรับตัวต่อผลกระทบจากการเปลี่ยนแปลงสภาพภูมิอากาศ และความมีส่วนร่วมจากทุกภาคส่วนเพื่อให้เกิดการพัฒนาศักยภาพ นอกจากนี้ ยังรวมถึงความท้าทายของภาคธุรกิจที่จะไปสู่เป้าหมายการทําธุรกิจแบบคาร์บอนต่ําและยั่งยืน เพื่อลดผลกระทบจากมาตรการทางการค้าระหว่างประเทศ และสิ่งที่ท้าทายที่สุด คือ การสื่อสาร ให้ทุกคนเข้าใจร่วมกันว่า หากยังไม่ลงมือช่วยกันทํา ผลจะเป็นอย่างไร และต้องชี้ให้เห็นว่าสิ่งเหล่านี้ คือ โอกาสและทางรอด ไม่ใช่ทางเลือกอีกต่อไป เพื่อให้ประเทศไทยก้าวไปสู่สังคมคาร์บอนต่ําและการพัฒนาอย่างยั่งยืน เพื่อลูกหลานในอนาคตของเรา
รัฐบาลไทย-ข่าวทำเนียบรัฐบาล-PM: Cabinet approves a number of projects to boost Nong Bua Lamphu’s prosperity
วันพฤหัสบดีที่ 7 ธันวาคม 2566
07/12/2566
PM: Cabinet approves a number of projects to boost Nong Bua Lamphu’s prosperity
PM: Cabinet approves a number of projects to boost Nong Bua Lamphu’s prosperity
December 4, 2023, at 1230hrs, at Natthaphong Grand Hotel, Nong Bua Lamphu province, Prime Minister and Minister of Finance Srettha Thavisin disclosed about the resolutions of the 1st cabinet retreat, held in the Upper Northeastern Provincial Cluster 1 (Nong Bua Lamphu, Bueng Kan, Loei, Nong Khai, and Udon Thani), that provincial governors have proposed resolutions and KPIs to a number of problems, e.g., poverty, agro product prices, productive land tenure certification, narcotics, etc.
On tourism, provinces in the Upper Northeastern Provincial Cluster 1 are considered secondary cities, and the Prime Minister has instructed Minister of Tourism and Sports, and governor of the Tourism Authority of Thailand to look into their tourism potentials, and capacity enhancement in a bid to bolster tourism of these provinces.
The Prime Minister added that the cabinet has made approval to the construction of 92 weirs in Nong Bua Lamphu to tackle flood and drought, and ordered the Department of Fishery to release diverse species of aquatic animals into the weirs. He said one of the reasons the province has yet to prosper is that it lacks good transport infrastructure. The cabinet, therefore, approved new road construction projects to link Nong Bua Lamphu with other provinces.
With regard to the Government’s support on OTOP marketing channels, Minister of Transport Suriya Juangroongruangkit assigned Bangsue Central Station as “OTOP Department Store” where proper sales outlets will be developed, whereas Ministry of Digital Economy and Society and Ministry of Commerce will work together in developing an online platform to promote access to three province’s OTOP.
รัฐบาลไทย-ข่าวทำเนียบรัฐบาล-​PM: Govt continues to assist Thai hostages in Israel
วันพฤหัสบดีที่ 7 ธันวาคม 2566
07/12/2566
​PM: Govt continues to assist Thai hostages in Israel
​PM: Govt continues to assist Thai hostages in Israel
December 5, 2023, Prime Minister and Minister of Finance Srettha Thavisin disclosed about a few matters, including his conversation with chief of the Royal Thai Armed Forces Gen. Songwit Noonpakdee about the border security situation in all dimensions, particularly Thailand-Myanmar border situation, and the Royal Thai Armed Forces’ scope of assistance in tackling illicit drugs and PM2.5 particulates.
The Prime Minister emphasized the need to address the issue of PM2.5 particulates during his recent visit to Chiang Mai. Collaboration between Ministry of Natural Resources and Environment and security agencies is necessary to tackle PM2.5 main sources, such as open burning, wildfire, among others.
With regard to the Government’s continued assistance of Thai nationals who have been held hostage in Israel and are yet be released, the Prime Minister stated that the assistance must be waited until the next truce to ensure safety of the Thai hostages. On the issue of illegal pork import, he has instructed Ministry of Justice to track down mastermind and financiers behind illegal pork imports.
รัฐบาลไทย-ข่าวทำเนียบรัฐบาล-“เกณิกา” เผย “รมช.สันติ” นำทีมกระทรวงสาธารณสุข ทั้งข้าราชการ และบุคลากร รวมพลังประกาศจุดยืนต่อต้านการทุจริตและประพฤติมิชอบ ร่วมกันสร้างวัฒนธรรมความซื่อสัตย์สุจริต
วันพฤหัสบดีที่ 7 ธันวาคม 2566
07/12/2566
“เกณิกา” เผย “รมช.สันติ” นําทีมกระทรวงสาธารณสุข ทั้งข้าราชการ และบุคลากร รวมพลังประกาศจุดยืนต่อต้านการทุจริตและประพฤติมิชอบ ร่วมกันสร้างวัฒนธรรมความซื่อสัตย์สุจริต
“เกณิกา” เผย “รมช.สันติ” นําทีมกระทรวงสาธารณสุข ทั้งข้าราชการ และบุคลากร รวมพลังประกาศจุดยืนต่อต้านการทุจริตและประพฤติมิชอบ ร่วมกันสร้างวัฒนธรรมความซื่อสัตย์สุจริต
วันที่ 7 ธ.ค. 66 น.ส.เกณิกา อุ่นจิตร์ รองโฆษกประจําสํานักนายกรัฐมนตรี กล่าวว่า กระทรวงสาธารณสุข นําโดย นายสันติ พร้อมพัฒน์ รัฐมนตรีช่วยว่าการกระทรวงสาธารณสุข ได้นําคณะผู้บริหาร และบุคลากรสาธารณสุข ประกาศเจตนารมณ์ต่อต้านการทุจริต ไม่รับของขวัญและของกํานัลทุกชนิดจากการปฏิบัติหน้าที่ และป้องกันการแสวงหาประโยชน์ทางเพศ การล่วงละเมิดและการคุกคามทางเพศในการทํางาน
รัฐมนตรีสันติได้ให้ความสําคัญกับการแก้ไขปัญหาการทุจริต โดยมีการนํามาตรการ “หอก 3 แฉก : LPL“มาใช้ ได้แก่ การบังคับใช้กฎหมาย กําหนดมาตรการลงโทษผู้กระทําผิดอย่างเด็ดขาด รวดเร็ว และเป็นธรรม,การป้องกันการทุจริต ปรับปรุงกฎระเบียบ สร้างความเข้มแข็งของกลไกการตรวจสอบ ร่วมกันต่อต้านการทุจริตทุกรูปแบบ และความรอบรู้สู้โกงให้ความรู้ที่เท่าทันต่อการทุจริต ปลุกจิตสํานึก ปรับฐานความคิด ให้สามารถแยกแยะผลประโยชน์ส่วนตัวออกจากผลประโยชน์ส่วนรวมได้โดยอัตโนมัติ รวมทั้งส่งเสริมมาตรฐานทางจริยธรรม และสร้างสังคมวัฒนธรรมภายในกระทรวงสาธารณสุข สู่เป้าหมายกระทรวงสาธารณสุข ปลอดจากการทุจริตและประพฤติมิชอบ
”การประกาศจุดยืนอย่างชัดเจนในการไม่ยอมรับและไม่อดทนต่อการทุจริต ไม่รับของขวัญและของกํานัลทุกชนิดจากการปฏิบัติหน้าที่ และป้องกันการแสวงหาประโยชน์ทางเพศ ในการทํางาน รวมถึงการน้อมนําหลักปรัชญาของเศรษฐกิจพอเพียงมาใช้ในการดําเนินชีวิต เป็นการแสดงถึงพลังของชาวกระทรวงสาธารณสุขในการร่วมกันสร้างวัฒนธรรมความซื่อสัตย์สุจริตให้เกิดขึ้นในองค์กรอย่างจริงจัง ซึ่งจะส่งผลต่อการยกระดับค่าดัชนีการรับรู้การทุจริตของประเทศไทยให้สูงขึ้นด้วย“
รัฐบาลไทย-ข่าวทำเนียบรัฐบาล-พิธีมอบรางวัลผลงานวิจัยและสิ่งประดิษฐ์ทางทหารของกระทรวงกลาโหม ประจำปี ๒๕๖๖
วันพฤหัสบดีที่ 7 ธันวาคม 2566
พิธีมอบรางวัลผลงานวิจัยและสิ่งประดิษฐ์ทางทหารของกระทรวงกลาโหม ประจําปี ๒๕๖๖
วันพฤหัสบดีที่ ๗ ธันวาคม ๒๕๖๖ เวลา ๐๙.๓๐ นาฬิกา นายสุทิน คลังแสง รัฐมนตรีว่าการกระทรวงกลาโหม เป็นประธานในพิธีมอบรางวัลผลงานวิจัยและสิ่งประดิษฐ์ทางทหารของกระทรวงกลาโหม ประจําปี ๒๕๖๖ ณ ห้องสุรศักดิ์มนตรี ในศาลาว่าการกลาโหม
โดยการมอบรางวัล ฯ ในครั้งนี้ มีวัตถุประสงค์
1) เพื่อเป็นการสร้างแรงจูงใจให้แก่หน่วยเจ้าของผลงานและผู้บริหาร ที่ให้การสนับสนุนนักวิจัยในสังกัด ในการสร้างสรรค์ผลงานใหม่ๆ เพื่อตอบสนองความต้องการของกองทัพ
2) เพื่อเผยแพร่ประชาสัมพันธ์ ผลงานวิจัยและสิ่งประดิษฐ์ทางทหารของนักวิจัยกระทรวงกลาโหมให้เป็นที่รู้จัก และยอมรับจากหน่วยงานทั้งภายในและภายนอกกระทรวงกลาโหม
3) เพื่อส่งเสริม สนับสนุนและผลักดันการนําผลงานวิจัยไปใช้ในกองทัพ รวมทั้งนําเข้าสู่สายการผลิตเป็นอุตสาหกรรมป้องกันประเทศ และจําหน่ายเป็นผลิตภัณฑ์เชิงพาณิชย์ได้ต่อไป
ประเภทผลงานวิจัยดีเด่น จํานวน ๙ รางวัล ได้แก่
- รางวัลชนะเลิศ ได้แก่ โครงการวิจัยและปรับปรุงปืนเล็กยาว ขนาด ๕.๕๖ มม. เพื่อรับรองมาตรฐานยุทโธปกรณ์ของกระทรวงกลาโหม หน่วยเจ้าของผลงาน ศูนย์อํานวยการสร้างอาวุธ ศูนย์การอุตสาหกรรมป้องกันประเทศและพลังงานทหาร ได้รับโล่ ใบประกาศเกียรติคุณและเงินรางวัล ๕๐,๐๐๐ บาท
- รางวัลรองชนะเลิศ ๓ รางวัล รางวัลละ ๓๐,๐๐๐ บาท
- รางวัลชมเชย ๕ รางวัล รางวัลละ ๒๐,๐๐๐ บาท
ประเภทสิ่งประดิษฐ์ทางทหารดีเด่น จํานวน ๘ รางวัล ได้แก่
- รางวัลชนะเลิศ ได้แก่ อากาศยานไร้คนขับสําหรับลําเลียงผู้ป่วยและอุปกรณ์ทางการแพทย์ขนาดใหญ่ Heavy lift D-MERT หน่วยเจ้าของผลงาน กรมแพทย์ทหารบก ได้รับโล่ ใบประกาศเกียรติคุณและเงินรางวัล ๓๐,๐๐๐ บาท
- รางวัลรองชนะเลิศ ๓ รางวัล รางวัลละ ๒๐,๐๐๐ บาท
- รางวัลชมเชย ๔ รางวัล รางวัลละ ๑๐,๐๐๐ บาท
รวมเป็นรางวัลทั้งสิ้น จํานวน ๑๗ รางวัล รวมเงินรางวัล ทั้งสิ้น ๓๗๐,๐๐๐ บาท
​ในโอกาสเดียวกัน รัฐมนตรีว่าการกระทรวงกลาโหม ได้กล่าวแสดงความยินดีต่อหน่วยงานที่ได้รับรางวัล พร้อมทั้งกล่าวว่า ผลงานวิจัยและพัฒนา และสิ่งประดิษฐ์ทางทหาร ที่ได้รับรางวัล เชิดชูเกียรติของกระทรวงกลาโหม เป็นส่วนหนึ่งที่แสดงให้เห็นประจักษ์ว่าบุคลากรนักวิจัยของกระทรวงกลาโหม เป็นผู้มีความรู้ ความสามารถในการประดิษฐ์คิดค้น วิจัยพัฒนาจนประสบความสําเร็จ เมื่อวิจัยพัฒนาสําเร็จแล้วต้องมีการนําไปใช้งานได้จริง จึงจะเกิดผลสําเร็จเป็นรูปธรรม นอกจากจะเป็นประโยชน์ต่อกองทัพ ในการดํารงสภาพหรือพัฒนาเพิ่มประสิทธิภาพของยุทโธปกรณ์ให้สูงขึ้นแล้ว ยังสามารถผลักดันนําไปสู่การผลิตเพื่อส่งเสริมอุตสาหกรรมป้องกันประเทศ ทดแทนยุทโธปกรณ์จากต่างประเทศ จะทําให้กระทรวงกลาโหมมีขีดความสามารถในการพึ่งพาตนเองได้ในอนาคตต่อไป
รัฐบาลไทย-ข่าวทำเนียบรัฐบาล-“ศุภมาส” ลงพื้นที่ตรวจราชการกลุ่มจังหวัดภาคตะวันออกเฉียงเหนือตอนบน 1(บึงกาฬ เลย หนองคาย หนองบัวลำภู และอุดรธานี ) ก่อนประชุม ครม.นอกสถานที่
วันพฤหัสบดีที่ 7 ธันวาคม 2566
“ศุภมาส” ลงพื้นที่ตรวจราชการกลุ่มจังหวัดภาคตะวันออกเฉียงเหนือตอนบน 1(บึงกาฬ เลย หนองคาย หนองบัวลําภู และอุดรธานี ) ก่อนประชุม ครม.นอกสถานที่
“ศุภมาส” ลงพื้นที่ตรวจราชการกลุ่มจังหวัดภาคตะวันออกเฉียงเหนือตอนบน 1(บึงกาฬ เลย หนองคาย หนองบัวลําภู และอุดรธานี ) ก่อนประชุม ครม.นอกสถานที่
“ศุภมาส” ลงพื้นที่ตรวจราชการกลุ่มจังหวัดภาคตะวันออกเฉียงเหนือตอนบน 1(บึงกาฬ เลย หนองคาย หนองบัวลําภู และอุดรธานี ) ก่อนประชุม ครม.นอกสถานที่ เตรียมใช้งานวิจัยและนวัตกรรมต่อยอดพัฒนาศักยภาพระเบียงเศรษฐกิจภาคอีสาน รวมทั้งติดตามความคืบหน้าการลดความเหลื่อมล้ํา ขยายโอกาสทางการศึกษาในระดับอุดมศึกษา การยกเว้นค่าสมัคร TCAS รอบแอดมิชชั่น
เมื่อวันที่ 2 ธ.ค.นางสาวศุภมาส อิศรภักดี รมว.การอุดมศึกษา วิทยาศาสตร์ วิจัยและนวัตกรรม(อว.) เปิดเผยระหว่างลงพื้นที่ตรวจราชการก่อนการประชุมคณะรัฐมนตรี(ครม.) อย่างเป็นทางการนอกสถานที่ครั้งที่ 1/2566 ณ พื้นที่กลุ่มจังหวัดภาคตะวันออกเฉียงเหนือตอนบน 1(บึงกาฬ เลย หนองคาย หนองบัวลําภู และอุดรธานี) ว่า ตนจะประชุมมอบนโยบายการทํางานด้าน อววน.พัฒนากลุ่มจังหวัดภาคตะวันออกเฉียงเหนือตอนบน 1(บึงกาฬ เลย หนองคาย หนองบัวลําภู และอุดรธานี ) ซึ่งเป็นพื้นที่ที่มีศักยภาพทั้งด้านภูมิประเทศที่อยู่ในพื้นที่ระเบียงเศรษฐกิจภาคอีสาน ที่สามารถพัฒนาโครงสร้างพื้นฐานเพื่อเอื้ออํานวย และกระตุ้นให้เกิดการค้า การลงทุนในพื้นที่ ตลอดจนมีทรัพยากรธรรมชาติ วัฒนธรรมประเพณี และศาสนา ดังจะเห็นจากเป็นแหล่งมรดกโลกบ้านเชียง จ.อุดรธานี แหล่งวัฒนธรรมและประเพณี เช่น เทศกาลผีตาโขน เทศกาลบั้งไฟพญานาค จ.หนองคาย งานนมัสการพระธาตุศรีสองรัก งานแสดงไม้ดอกเมืองหนาว จ. เลย เป็นต้น ซึ่งพร้อมที่พัฒนาศักยภาพให้เป็นจุดดึงดูดนักท่องเที่ยวให้เข้ามาเยือน เพื่อเป็นการนํารายได้เข้าสู่จังหวัด กระทรวง อว.พร้อมให้การสนับสนุน ในการนําผลงานวิจัยและนวัตกรรมต่างๆ ที่ดําเนินการในพื้นที่ของหน่วยงานในสังกัด อว.มาบูรณาการการทํางานกับหน่วยงานที่เกี่ยวข้องเพื่อต่อยอดและพัฒนาศักยภาพขงพื้นที่ให้โดดเด่นกว่าเดิม
“นายอนุทิน ชาญวีรกูล รองนายกรัฐมนตรีและ รมว.มหาดไทยได้เน้นย้ําผลักดันให้กระทรวง อว. เป็น กระทรวงเศรษฐกิจ ดังนั้นการมีส่วนร่วมกับพื้นที่และชุมชนจึงสําคัญเพื่อร่วมกันแก้ไขปัญหาพร้อมกับยกระดับทั้งภาคการท่องเที่ยว ภาคการเกษตร ภาคอุตสาหกรรมเพื่อนําไปสู่การสร้างรายได้เพื่อสร้างโอกาสทางเศรษฐกิจสู่ประชาชน” รมว.กระทรวง อว.กล่าวและว่า
นอกจากนี้ ตนจะไปติดตามความคืบหน้าผลการดําเนินงานโครงการของกระทรวง อว.เพื่อแก้ไขปัญหาความยากจน ลดความเหลื่อมล้ําและการพัฒนาชุมชนเชิงพื้นที่ เช่นUDRU NEXTs และหลักสูตรการพัฒนาทักษะ upskill – reskill บัณฑิตพันธุ์ใหม่รวมทั้งเรื่องเร่งด่วนคือ เรื่องของการลดความเหลื่อมล้ํา ขยายโอกาสทางการศึกษาในระดับอุดมศึกษา ซึ่งในระยะสั้นที่ต้องดําเนินการโดยทันที คือการยกเว้นค่าสมัคร TCAS รอบแอดมิชชั่นโดยเราจะเริ่มตั้งแต่ “TCAS 67” ในเดือน พ.ค.2567 โดยนักเรียนแต่ละคนจะสามารถสมัครเลือกคณะ 1-10 อันดับได้ฟรี เป็นการช่วยแบ่งเบาภาระค่าใช้จ่ายได้สูงสุดคนละ 900 บาท ซึ่งในเรื่องนี้ขอให้ให้สํานักงานปลัดกระทรวง อว.เร่งหารือแนวทางในการลดภาระค่าใช้จ่าย TCAS กับที่ประชุมอธิการบดีแห่งประเทศไทย (ทปอ.) และสํานักงบประมาณ เพื่อขอรับการจัดสรรงบประมาณต่อไป
รัฐบาลไทย-ข่าวทำเนียบรัฐบาล-​“คารม” รองโฆษกรัฐบาล ย้ำเตือนประชาชน ตั้งสติ อย่าหลงกลตกเป็นเหยื่อมิจฉาชีพ เผยมูลค่าความเสียหายสะสม 1 มี.ค – 30 พ.ย. 66 กว่า 50,000 ล้านบาท หากถูกหลอก แนะแจ้งความออนไลน์
วันพฤหัสบดีที่ 7 ธันวาคม 2566
07/12/2566
​“คารม” รองโฆษกรัฐบาล ย้ําเตือนประชาชน ตั้งสติ อย่าหลงกลตกเป็นเหยื่อมิจฉาชีพ เผยมูลค่าความเสียหายสะสม 1 มี.ค – 30 พ.ย. 66 กว่า 50,000 ล้านบาท หากถูกหลอก แนะแจ้งความออนไลน์
“คารม” รองโฆษกรัฐบาล ย้ําเตือนประชาชน ตั้งสติ อย่าหลงกลตกเป็นเหยื่อมิจฉาชีพ เผยมูลค่าความเสียหายสะสม 1 มี.ค – 30 พ.ย. 66 กว่า 50,000 ล้านบาท หากถูกหลอก แนะแจ้งความออนไลน์ ผ่าน https://www.thaipoliceonline.com
วันนี้ (7 ธ.ค. 66) นายคารม พลพรกลาง รองโฆษกประจําสํานักนายกรัฐมนตรี ย้ําเตือน ประชาชนตั้งสติ อย่าหลงกลตกเป็นเหยื่อมิจฉาชีพ ถึงแม้รัฐบาลได้เน้นย้ําให้หน่วยงานที่เกี่ยวข้องเฝ้าระวัง และตรวจสอบอย่างใกล้ชิด แต่ยังมีประชาชนตกเป็นเหยื่อมิจฉาชีพอยู่อย่างต่อเนื่อง มูลค่าความเสียหายกว่า 50,000 ล้านบาท
นายคารม กล่าวถึงสถิติแจ้งความออนไลน์ ผ่าน https://www.thaipoliceonline.com ตั้งแต่ 1 มีนาคม 2565 – 30 พฤศจิกายน 2566 มีจํานวน 405,194 เรื่อง แบ่งเป็นคดีออนไลน์ จํานวน 375,986 เรื่อง แยกออกเป็นคดีที่เชื่อมโยง จํานวน 178,232 เรื่อง เป็นคดีที่ไม่เชื่อมโยง จํานวน 195,754 เรื่อง รวมมูลค่าความเสียหาย 50,870,352,036 บาท ส่วนผลการอายัดบัญชีสามารถอายัดได้ 206,238 บัญชี ยอดเงิน ที่อายัดได้ 1,570,254,455 บาท
สําหรับประเภทคดีออนไลน์ที่มีการแจ้งความมากที่สุด ดังนี้ 1. หลอกลวงซื้อขายสินค้าหรือบริการ (ไม่เป็นขบวนการ) มูลค่าความเสียหาย 2,213,372,717 บาท 2.หลอกให้โอนเงินเพื่อทํางาน มูลค่าความเสียหาย 6,067,672,040 บาท 3.หลอกให้กู้เงิน มูลค่าความเสียหาย 1,845,341,172 บาท 4.หลอกให้ลงทุนผ่านระบบคอมพิวเตอร์ มูลค่าความเสียหาย 16,160,933,531 บาท 5.ข่มขู่ทางโทรศัพท์ มูลค่าความเสียหาย 5,981,353,041 บาท 6.หลอกเป็นบุคคลอื่นเพื่อยืมเงิน มูลค่าความเสียหาย 465,606,104 บาท 7.หลอกให้โอนเงินเพื่อรับรางวัล มูลค่าความเสียหาย 949,371,209 บาท 8.หลอกลวงซื้อขายสินค้าหรือบริการ มูลค่าความเสียหาย 1,467,257,593 บาท 9.หลอกให้ติดตั้งโปรแกรมควบคุมระบบ มูลค่าความเสียหาย 67,420,100 บาท 10.กระทําต่อระบบหรือข้อมูลคอมพิวเตอร์ มูลค่าความเสียหาย 938,379,178 บาท 11.หลอกให้ลงทุนตาม พ.ร.ก.กู้ยืมเงิน มูลค่าความเสียหาย 663,871,653 บาท 12.หลอกให้รักแล้วโอนเงิน มูลค่าความเสียหาย 1,049,278,997 บาท 13.หลอกเกี่ยวกับทรัพย์สินดิจิทัล มูลค่าความเสียหาย 2,794,316,667 บาท และ 14.เข้ารหัสข้อมูลคอมพิวเตอร์ของผู้อื่น มูลค่าความเสียหาย 84,015,412 บาท
“ระวัง! เว็บไซต์แจ้งความออนไลน์ปลอม โดยมีการยิงโฆษณา (Ad) หลอกเหยื่อที่ต้องการแจ้งความร้องทุกข์ออนไลน์ ให้กดเข้าไปที่ลิงก์เว็บปลอม ต้องระวังให้มาก ๆ หากถูกหลอกให้แจ้งความออนไลน์ที่ https://www.thaipoliceonline.com หรือสอบถามที่เบอร์ 1441 หรือ 081-866-3000”นายคารม ย้ํา
รัฐบาลไทย-ข่าวทำเนียบรัฐบาล-กสร. ส่ง พนง.ตรวจความปลอดภัย สอบนายจ้างโรงงานเครื่องสำอางเถื่อน
วันพฤหัสบดีที่ 7 ธันวาคม 2566
07/12/2566
กสร. ส่ง พนง.ตรวจความปลอดภัย สอบนายจ้างโรงงานเครื่องสําอางเถื่อน
กรมสวัสดิการและคุ้มครองแรงงาน ส่งพนักงานตรวจความปลอดภัย ลงพื้นที่สอบนายจ้างโรงงานเครื่องสําอางเถื่อน ย่านจอมทอง กรุงเทพ เหตุพบลูกจ้างได้รับบาดเจ็บจากการทํางาน เบื้องต้นนายจ้างยันให้ลูกจ้างใช้สิทธิกองทุนเงินทดแทนแล้วและไม่ได้บังคับเขียนใบลาออก
นางโสภา เกียรตินิรชา ผู้ตรวจราชการกระทรวงแรงงาน รักษาราชการแทนอธิบดีกรมสวัสดิการและคุ้มครองแรงงาน (กสร.) กล่าวถึงกรณีที่ปรากฏตามข่าวการบุกทลายโรงงานเครื่องสําอางเถื่อนและพบลูกจ้างได้รับการประสบอันตรายจากการทํางาน ว่า ทันทีที่ได้รับแจ้ง ได้สั่งการให้พนักงานตรวจความปลอดภัย สํานักงานสวัสดิการและคุ้มครองแรงงานกรุงเทพมหานครพื้นที่ 2 พร้อมด้วยศูนย์ความปลอดภัยในการทํางานเขต 11 เข้าตรวจสอบพื้นที่เกิดเหตุ ซึ่งจากการตรวจสอบข้อเท็จจริง พบว่า สถานประกอบกิจการดังกล่าว ตั้งอยู่ในเขตจอมทอง กรุงเทพฯ ประกอบกิจการผลิตและจําหน่ายเครื่องสําอาง มีลูกจ้างประมาณ 10 คน ไม่พบการใช้แรงงานต่างด้าวและแรงงานเด็ก สําหรับลูกจ้างที่ได้รับการประสบอันตรายจากการทํางาน เหตุเกิดจากโลชั่นที่มีความร้อนได้หกลาดบริเวณขาหนีบ 2 ข้าง และแขน 2 ข้าง ของลูกจ้าง ซึ่งนายจ้างได้ให้ลูกจ้างใช้สิทธิรักษาพยาบาลของกองทุนเงินทดแทน กรณีลูกจ้างได้รับบาดเจ็บจากการทํางาน และเบื้องต้นนายจ้าง ยืนยันว่า ลูกจ้างไม่ได้เขียนใบลาออกและไม่มีการเลิกจ้างลูกจ้างแต่อย่างใด และจากการสอบถามข้อเท็จจริงจากลูกจ้างทราบว่ายังไม่ได้เขียนหนังสือลาออกกับทางนายจ้าง
ด้าน นายสมพจน์ กวางแก้ว รองอธิบดี กสร. ในฐานะโฆษกกรมและกํากับดูแลงานด้านความปลอดภัยในการทํางาน กล่าวเพิ่มเติมว่า ในส่วนของความปลอดภัยในการทํางาน พนักงานตรวจความปลอดภัย ได้ตรวจสอบการผลิตโลชั่น พบว่ามีส่วนผสม ดังนี้ 1.) GETYL ALCOHOL PASTILLE 2.) CUTINA GMS V 3.) EDENOR ST 4.) EUMULGIN B2 ซึ่งเป็นสารเคมีที่ใช้สําหรับผลิตเครื่องสําอางและไม่เป็นสารเคมีอันตราย มีการจดแจ้งขึ้นทะเบียนต่อสํานักงานคณะกรรมการอาหารและยาอย่างถูกต้อง และจากการตรวจสอบเอกสารเบื้องต้นไม่พบเอกสารการขึ้นทะเบียนเจ้าหน้าที่ความปลอดภัยในการทํางาน อย่างไรก็ตาม พนักงานตรวจความปลอดภัย สํานักงานสวัสดิการและคุ้มครองแรงงานกรุงเทพมหานครพื้นที่ 2 ได้มีหนังสือเชิญนายจ้างมาพบในวันที่ 15 ธันวาคม 2566 เพื่อสอบข้อเท็จจริงเพิ่มเติมและดําเนินการตามอํานาจหน้าที่ต่อไป
รัฐบาลไทย-ข่าวทำเนียบรัฐบาล-“สคร. กำชับรัฐวิสาหกิจปีปฏิทินเร่งเบิกจ่ายช่วงไตรมาสสุดท้ายของปี 2566”
วันพฤหัสบดีที่ 7 ธันวาคม 2566
07/12/2566
“สคร. กําชับรัฐวิสาหกิจปีปฏิทินเร่งเบิกจ่ายช่วงไตรมาสสุดท้ายของปี 2566”
ภาพรวมของรัฐวิสาหกิจ 43 แห่ง มีผลการเบิกจ่ายงบลงทุนประจําปี 2566 จนถึงเดือนตุลาคม 2566 จํานวน 219,068 ล้านบาท คิดเป็นร้อยละ 96 ของแผนการเบิกจ่าย
นายธิบดี วัฒนกุล ผู้ตรวจราชการกระทรวงการคลัง รักษาราชการแทนผู้อํานวยการสํานักงานคณะกรรมการนโยบายรัฐวิสาหกิจ (สคร.) เปิดเผยดังนี้
รัฐวิสาหกิจที่ สคร.กํากับดูแลโดยตรงและมีการเบิกจ่ายงบลงทุนมีจํานวน 43 แห่ง โดยแบ่งเป็น 2 กลุ่ม ได้แก่ รัฐวิสาหกิจที่ใช้ปีบัญชีตามปีงบประมาณ (รัฐวิสาหกิจปีงบประมาณ) และรัฐวิสาหกิจที่ใช้ปีบัญชีตามปีปฏิทิน (รัฐวิสาหกิจปีปฏิทิน) ซึ่งการเบิกจ่ายงบลงทุนของรัฐวิสาหกิจปีงบประมาณ ประจําปี 2566 ได้สิ้นสุดลงในเดือนกันยายน 2566
ภาพรวมของรัฐวิสาหกิจ 43 แห่ง มีผลการเบิกจ่ายงบลงทุนประจําปี 2566 จนถึงเดือนตุลาคม 2566 จํานวน 219,068 ล้านบาท คิดเป็นร้อยละ 96 ของแผนการเบิกจ่าย ประกอบด้วย รัฐวิสาหกิจปีงบประมาณ(เบิกจ่ายตั้งแต่เดือนตุลาคม 2565 – กันยายน 2566) จํานวน 117,471 ล้านบาท คิดเป็นร้อยละ 94 ของกรอบงบลงทุน และรัฐวิสาหกิจปีปฏิทิน (เบิกจ่ายตั้งแต่เดือนมกราคม 2566 – เดือนตุลาคม 2566) จํานวน 101,597 ล้านบาท คิดเป็นร้อยละ 99 ของแผนการเบิกจ่าย ทั้งนี้ รัฐวิสาหกิจปีปฏิทินที่เบิกจ่ายได้ตามเป้าหมายและมีมูลค่าสูงสุด 3 อันดับ ได้แก่ การไฟฟ้าส่วนภูมิภาค การไฟฟ้าฝ่ายผลิตแห่งประเทศไทย และบริษัท ปตท. จํากัด (มหาชน)
ผลการเบิกจ่ายงบลงทุนของรัฐวิสาหกิจประจําปี 2566 (ณ สิ้นเดือนตุลาคม 2566)
หน่วย : ล้านบาท
รัฐวิสาหกิจ    แผนการเบิกจ่าย  ผลการเบิกจ่าย  ผลการเบิกจ่าย/แผนการเบิกจ่าย
ปีงบประมาณ (ต.ค. 65 – ก.ย. 66)
จํานวน 34 แห่ง (เบิกจ่ายปี 2566 สิ้นสุดลงแล้ว)  125,186   117,471    ร้อยละ 94
ปีปฏิทิน (ม.ค. 66 – ต.ค. 66)
จํานวน 9 แห่ง      102,670   101,597    ร้อยละ 99
รวม 43 แห่ง     227,855  219,068    ร้อยละ 96
นางสาวปิยวรรณ ล่ามกิจจา ที่ปรึกษาด้านพัฒนารัฐวิสาหกิจ กล่าวเพิ่มเติมว่า ณ เดือนตุลาคม 2566 รัฐวิสาหกิจปีงบประมาณได้เริ่มการเบิกจ่ายงบลงทุนเป็นเดือนแรกของปี 2567 โดยมีผลการเบิกจ่ายจํานวน 7,803 ล้านบาท คิดเป็นร้อยละ 83 ของแผนการเบิกจ่าย ทั้งนี้ รัฐวิสาหกิจปีงบประมาณที่เบิกจ่ายได้ตามเป้าหมายและมีมูลค่าสูงสุด 3 อันดับ ได้แก่ การรถไฟฟ้าขนส่งมวลชนแห่งประเทศไทย การรถไฟแห่งประเทศไทย และการประปานครหลวง
ผลการเบิกจ่ายงบลงทุนของรัฐวิสาหกิจประจําปี 2567 (ณ สิ้นเดือนตุลาคม 2566)
รัฐวิสาหกิจ    แผนการเบิกจ่าย  ผลการเบิกจ่าย  ผลการเบิกจ่าย/แผนการเบิกจ่าย
ปีงบประมาณ (ต.ค. 66 – ก.ย. 67)
จํานวน 34 แห่ง (1 เดือน)   9,368   7,803   ร้อยละ 83
ปีปฏิทิน (ม.ค. 67 – ธ.ค. 67)
จํานวน 9 แห่ง (เริ่มเบิกจ่ายในเดือน ม.ค. 67)  -   -   -
รวม 43 แห่ง    9,368   7,803   ร้อยละ 83
นายธิบดี วัฒนกุล ผู้ตรวจราชการกระทรวงการคลัง รักษาราชการแทนผู้อํานวยการ สคร. กล่าวสรุปว่า ในปี 2566 รัฐวิสาหกิจปีงบประมาณสามารถเบิกจ่ายได้ถึงร้อยละ 94 ของกรอบงบลงทุน ซึ่งสูงที่สุดในรอบ 7 ปี อย่างไรก็ตาม สําหรับรัฐวิสาหกิจปีปฏิทินที่อยู่ระหว่างการเบิกจ่ายในไตรมาสที่ 4 ของปี 2566 แม้ว่าในภาพรวมจะสามารถเบิกจ่ายได้ใกล้เคียงกับแผนการเบิกจ่าย แต่คิดเป็นเพียงร้อยละ 64 ของกรอบงบลงทุน ซึ่งเป็นความท้าทายของ สคร. และรัฐวิสาหกิจ ที่จะเร่งผลักดันการลงทุนให้เป็นไปตามเป้าหมาย เพื่อให้การลงทุนของรัฐวิสาหกิจเป็นส่วนสําคัญในการเสริมสร้างการเติบโตทางเศรษฐกิจของประเทศทั้งในระยะสั้นและระยะยาวต่อไป
รัฐบาลไทย-ข่าวทำเนียบรัฐบาล-รมช.คลัง - บสย. ลงพื้นที่ เยี่ยมชมกิจการ SMEs รับฟังความคิดเห็นการเข้าถึงแหล่งทุน
วันพฤหัสบดีที่ 7 ธันวาคม 2566
07/12/2566
รมช.คลัง - บสย. ลงพื้นที่ เยี่ยมชมกิจการ SMEs รับฟังความคิดเห็นการเข้าถึงแหล่งทุน
นายกฤษฎา จีนะวิจารณะ รมช.คลัง พร้อมคณะผู้บริหาร บสย. ลงพื้นที่ตรวจเยี่ยมการดําเนินกิจการและรับฟังความเห็นการเข้าถึงแหล่งทุนผู้ประกอบการ SMEs ลูกค้า บสย. ซึ่งดําเนินธุรกิจสวนสัตว์ศรีอยุธยา ไลอ้อน ปาร์ค ตั้งอยู่ในแหล่งท่องเที่ยวสําคัญ จ.พระนครศรีอยุธยา
นายกฤษฎา จีนะวิจารณะ รัฐมนตรีช่วยว่าการกระทรวงการคลัง พร้อมด้วย นายฆนัท ครุธกูล กรรมการ บรรษัทประกันสินเชื่ออุตสาหกรรมขนาดย่อม (บสย.) นายสิทธิกร ดิเรกสุนทร กรรมการและผู้จัดการทั่วไป บสย. และคณะผู้บริหาร ลงพื้นที่ตรวจเยี่ยมการดําเนินกิจการและรับฟังความเห็นการเข้าถึงแหล่งทุนของผู้ประกอบการ SMEs ลูกค้า บสย. ซึ่งดําเนินธุรกิจสวนสัตว์ “ศรีอยุธยา ไลอ้อน ปาร์ค “ ตั้งอยู่ในแหล่งท่องเที่ยวสําคัญของจังหวัดพระนครศรีอยุธยา โดยมี นายวิเชียร เรืองเนตร กรรมการผู้จัดการ บริษัท ศรีอยุธยา ไลอ้อน ปาร์ค จํากัด ให้การต้อนรับ
ในโอกาสนี้ รัฐมนตรีช่วยว่าการกระทรวงการคลัง และคณะผู้บริหาร บสย. ได้ร่วมฟังบรรยายสรุป การดําเนินกิจการ นับตั้งแต่ปี 2531 เปิดดําเนินกิจการฟาร์มจระเข้และแปรรูปหนังจระเข้ครบวงจรรายใหญ่ของไทย จําหน่ายแก่นักท่องเที่ยว ต่อมาเกิดสถานการณ์การแพร่ระบาดของโควิด-19 ธุรกิจท่องเที่ยวหยุดชะงัก และเป็นจุดพลิกผันครั้งใหญ่ ต้องคิดใหม่ ทําใหม่ จนในปี 2565 ได้ปรับโมเดลธุรกิจใหม่ จาก ”ฟาร์มจระเข้” สู่ “สวนสัตว์” ในนาม บริษัท ศรีอยุธยา ไลอ้อน ปาร์ค จํากัด ด้วยแนวคิดการดําเนินธุรกิจอย่างยั่งยืน มุ่งส่งเสริม ยกระดับสวนสัตว์ให้เป็นธุรกิจที่อยู่คู่ชุมชน เป็นแหล่งเรียนรู้ ควบคู่การพัฒนาให้เป็นแหล่งท่องเที่ยวสําคัญของจังหวัดพระนครศรีอยุธยาอีกแห่งหนึ่ง เป็น Soft Power คู่ขนานกับเมืองที่มีความสําคัญทางประวัติศาสตร์
ทั้งนี้ รัฐมนตรีช่วยว่าการกระทรวงการคลัง ได้ให้ข้อแนะนําแนวทางการดําเนินธุรกิจ ให้กําลังใจ และรับฟังความคิดเห็น มุมมอง ปัญหาและอุปสรรค ของผู้ประกอบการ รวมทั้งความต้องการสินเชื่อ การเข้าถึงแหล่งเงินทุน โดยมีกลไก บสย. ค้ําประกันสินเชื่อ และมาตรการกระตุ้นเศรษฐกิจที่ผู้ประกอบการต้องการให้รัฐบาลสนับสนุนอย่างต่อเนื่องเพื่อเสริมสร้างความแข็งแรงในช่วงที่เศรษฐกิจกําลังฟื้นตัว
รัฐบาลไทย-ข่าวทำเนียบรัฐบาล-นายกฯ ชู 3 แนวทางพัฒนาตลาดทุนไทย มุ่งผลักดันไทยเป็น investment destination ของภูมิภาค
วันพฤหัสบดีที่ 7 ธันวาคม 2566
นายกฯ ชู 3 แนวทางพัฒนาตลาดทุนไทย มุ่งผลักดันไทยเป็น investment destination ของภูมิภาค
.....
นายกฯ ชู 3 แนวทางพัฒนาตลาดทุนไทย มุ่งผลักดันไทยเป็น investment destination ของภูมิภาค
.
นายกรัฐมนตรี กล่าวปาฐกถาพิเศษในหัวข้อ “นโยบายและทิศทางการพัฒนาตลาดทุนไทย” ในงานสัมมนาแถลงยุทธศาสตร์ ก.ล.ต. ประจําปี 2567 เผยรัฐบาลให้ความสําคัญกับตลาดทุน และการเปลี่ยนผ่านประเทศไปสู่เศรษกิจดิจิทัลและเศรษฐกิจที่ยั่งยืน (ESG economy) ” ณ ห้องแกรนด์ บอลรูม โรงแรมแกรนด์ ไฮแอท เอราวัณ กรุงเทพฯ วันที่ 7 ธ.ค. 2566
.
นายกฯ ได้ประกาศ 3 แนวทางเสริมสร้างจุดแข็งของตลาดทุนไทย ดังนี้
1. ดึงดูดการลงทุนจากต่างประเทศ ผลักดันให้ตลาดทุนไทยเป็น investment destination ของภูมิภาค โดยรัฐบาลมุ่งเปิดตลาดการค้าระหว่างประเทศ เขตเศรษฐกิจ และการลงทุนโครงสร้างพื้นฐาน รวมทั้งส่งเสริมความสะดวกในการดําเนินธุรกิจในประเทศไทยให้กับผู้ลงทุน
2. shift focus สู่ความยั่งยืน รัฐบาลจะดําเนินการและสนับสนุนทุกภาคส่วนเพื่อเดินหน้าอย่างเต็มกําลัง มุ่งสู่การบรรลุเป้าหมายการพัฒนาที่ยั่งยืน
3. สนับสนุนการระดมทุนของภาคธุรกิจ โดยเฉพาะเศรษฐกิจดิจิทัลและ SMEs / Startups เพื่อให้มีเงินเพียงพอในการดําเนินธุรกิจ เติบโตและขยายต่อไปได้ในระดับโลก
.
ในช่วงท้าย นายกฯ เน้นย้ําว่ารัฐบาลยังมีความหลากหลายทางนโยบายที่จะดําเนินการในภาคส่วนอื่น ๆ ด้วย เชื่อมั่นว่า หากผนวกการดําเนินการของรัฐบาลในทุกภาคส่วนแล้วจะส่งผลให้เศรษฐกิจไทยเติบโตอย่างยั่งยืนต่อไป
.
อ่านเพิ่มเติม คลิก https://www.thaigov.go.th/news/contents/details/75790
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กรมทางหลวงชนบท ก่อสร้างถนนสาย จบ.1030 จังหวัดจันทบุรี เสร็จสมบูรณ์ อำนวยความสะดวกประชาชนและนักท่องเที่ยวใช้เป็นเส้นทางสัญจรไป - มา ได้อย่างรวดเร็วปลอดภัยมากขึ้น
วันพฤหัสบดีที่ 7 ธันวาคม 2566
กรมทางหลวงชนบท ก่อสร้างถนนสาย จบ.1030 จังหวัดจันทบุรี เสร็จสมบูรณ์ อํานวยความสะดวกประชาชนและนักท่องเที่ยวใช้เป็นเส้นทางสัญจรไป - มา ได้อย่างรวดเร็วปลอดภัยมากขึ้น
....
กรมทางหลวงชนบท กระทรวงคมนาคม โดยแขวงทางหลวงชนบทจันทบุรี ดําเนินโครงการก่อสร้างถนนทางหลวงชนบทสาย จบ.1030 แยก ทล.3 - บ้านวังแซ้ม อําเภอเมือง จังหวัดจันทบุรี เสร็จสมบูรณ์ โดยก่อสร้างเป็นถนนลาดยางแอสฟัลท์ติกคอนกรีต ขนาด 2 ช่องจราจร กว้าง 7 เมตร ไหล่ทางข้างละ 2.5 เมตร พร้อมไฟฟ้าแสงสว่าง เครื่องหมายจราจรและสิ่งอํานวยความปลอดภัย ตั้งแต่บริเวณ ช่วง กม. ที่ 1+000 - 1+800 ระยะทาง 0.800 กิโลเมตร ทั้งนี้ จะช่วยยกระดับคุณภาพชีวิตและสนับสนุนการขนส่งพืชผลทางการเกษตร พร้อมทั้งส่งเสริมการท่องเที่ยวของจังหวัด อาทิ รอยพุทธบาทพลวง เขาคิชฌกูฏ และให้ประชาชนในพื้นที่ใช้สัญจรไป - มา ได้อย่างสะดวก รวดเร็ว ปลอดภัยมากยิ่งขึ้น
รัฐบาลไทย-ข่าวทำเนียบรัฐบาล-๗ ธันวาคม วันคล้ายวันประสูติ สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา
วันพฤหัสบดีที่ 7 ธันวาคม 2566
๗ ธันวาคม วันคล้ายวันประสูติ สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา
ควรมิควรแล้วแต่จะโปรดเกล้าโปรดกระหม่อม ข้าพระพุทธเจ้า ข้าราชการ พนักงานราชการ และลูกจ้าง กระทรวงกลาโหม
รัฐบาลไทย-ข่าวทำเนียบรัฐบาล-“ศุภมาส” รมว.อว. ให้การต้อนรับผู้อำนวยการสำนักงานนวัตกรรมและความร่วมมือ สถาบันบัณฑิตวิทยาศาสตร์จีน (CAS ICCB) หารือความร่วมมือไทย-จีน มุ่งพัฒนาวิทยาศาสตร์และเทคโนโลยีทุกมิติ
วันพฤหัสบดีที่ 7 ธันวาคม 2566
“ศุภมาส” รมว.อว. ให้การต้อนรับผู้อํานวยการสํานักงานนวัตกรรมและความร่วมมือ สถาบันบัณฑิตวิทยาศาสตร์จีน (CAS ICCB) หารือความร่วมมือไทย-จีน มุ่งพัฒนาวิทยาศาสตร์และเทคโนโลยีทุกมิติ
.....
“ศุภมาส” รมว.อว. ให้การต้อนรับผู้อํานวยการสํานักงานนวัตกรรมและความร่วมมือ สถาบันบัณฑิตวิทยาศาสตร์จีน (CAS ICCB) หารือความร่วมมือไทย-จีน มุ่งพัฒนาวิทยาศาสตร์และเทคโนโลยีทุกมิติ
เมื่อวันที่ 27 พ.ย. นางสาวศุภมาส อิศรภักดี รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) ให้การต้อนรับ ศ.ดร.เจียง เปียว ผู้อํานวยการสํานักงานนวัตกรรมและความร่วมมือ สถาบันบัณฑิตวิทยาศาสตร์จีน (Chinese Academy of Sciences Innovation Cooperation Center (Bangkok) – CAS ICCB) และคณะ โดยมี ศ.นพ.สิริฤกษ์ ทรงศิวิไล ประธานคณะที่ปรึกษาด้านยุทธศาสตร์และกิจการพิเศษของ รมว.อว. ดร.จันทร์เพ็ญ เมฆาอภิรักษ์ ผู้ตรวจราชการ อว. ดร.ชุติมา เอี่ยมโชติชวลิต ผู้ว่าการสถาบันวิจัยวิทยาศาสตร์และเทคโนโลยีแห่งประเทศไทย (วว.) และ ศ.ดร.ชูกิจ ลิมปิจํานงค์ ผู้อํานวยการสํานักงานพัฒนาวิทยาศาสตร์และเทคโนโลยีแห่งชาติ (สวทช.) เข้าร่วมต้อนรับ ณ ห้องประชุมรัฐมนตรี ชั้น 2 อาคารพระจอมเกล้า (ถนนโยธี) สป.อว.
นางสาวศุภมาส ได้กล่าวสนับสนุนการดําเนินงานระหว่างหน่วยงานกระทรวง อว. กับ CAS ICCB และพร้อมขยายความร่วมมือร่วมมือกับสถาบันบัณฑิตวิทยาศาสตร์จีน (CAS) อีกทั้งเห็นว่าความร่วมมือด้านวิทยาศาสตร์และเทคโนโลยีไทย-จีน มีการดําเนินงานที่ครอบคลุมหลายสาขาทั้งในด้านการแลกเปลี่ยนองค์ความรู้และถ่ายทอดเทคโนโลยี รวมถึงการพัฒนานักวิทยาศาสตร์และนักวิจัย ดังนั้น จึงเห็นควรจัดตั้งคณะทํางานความร่วมมือไทย-จีนเพื่อพิจารณากําหนดกรอบและแนวทางความร่วมมือในภาพรวมให้มีประสิทธิภาพยิ่งขึ้น
ด้าน ศ.ดร. เจียง เปียว ได้กล่าวแนะนําภารกิจของ CAS ICCB ในการส่งเสริมความร่วมมือด้านการแลกเปลี่ยนองค์ความรู้ทางวิทยาศาสตร์ และการถ่ายทอดเทคโนโลยีและนวัตกรรมโดยมีความร่วมมือกับหลายหน่วยงานของกระทรวง อว. รวมทั้งหน่วยงานภาครัฐและเอกชนของไทย ได้แก่ ราชวิทยาลัยจุฬาภรณ์ในด้านการแพทย์แผนไทย-จีน บริษัทปูนซิเมนต์ไทยในการจัดตั้ง SCG-CAS ICCB Innovation Hub เพื่อพัฒนาเทคโนโลยีและนวัตกรรมอุตสาหกรรมทางด้านเมืองอัจฉริยะ ปัญญาประดิษฐ์และหุ่นยนต์ เคมีภัณฑ์มูลค่าสูง ธุรกิจพลังงานใหม่ และกําลังจะมีความร่วมมือกับมูลนิธิกสิกรไทย ด้านการเกษตรกับ K-Agro Innovate Institute ตลอดจนมีส่วนร่วมสนับสนุนการจัดตั้งธนาคารเทคโนโลยีสีเขียว (Green Technology Bank) ในไทยซึ่งเป็นความร่วมมือระหว่างไทยกับนครเซี่ยงไฮ้ นอกจากนี้ยังมีโครงการส่งเสริมการแลกเปลี่ยนนักวิทยาศาสตร์ระหว่างไทย-จีนอีกด้วย
#กระทรวงการอุดมศึกษาวิทยาศาสตร์วิจัยและนวัตกรรม #MHESI #กระทรวงอว #อว
รัฐบาลไทย-ข่าวทำเนียบรัฐบาล-สธ. เตือนอย่าเชื่อ อย่าแชร์ “ข่าวงดเทศกาลปีใหม่เพราะพบโควิดเดลตาครอล XBC” เป็นข่าวปลอม
วันพฤหัสบดีที่ 7 ธันวาคม 2566
07/12/2566
สธ. เตือนอย่าเชื่อ อย่าแชร์ “ข่าวงดเทศกาลปีใหม่เพราะพบโควิดเดลตาครอล XBC” เป็นข่าวปลอม
กระทรวงสาธารณสุข เตือนประชาชน อย่าเชื่อและไม่ส่งต่อข่าวปลอมเรื่อง “รัฐบาลประกาศงดเทศกาลปีใหม่ เนื่องจากพบการระบาดของโควิดสายพันธุ์ใหม่ เดลตาครอล XBC” ชี้เป็นข่าวปลอมของเดิมที่นํามาส่งต่อกันใหม่ ยืนยันจากการเฝ้าระวังติดตามสถานการณ์โควิด 19 ต่อเนื่อง
กระทรวงสาธารณสุข เตือนประชาชน อย่าเชื่อและไม่ส่งต่อข่าวปลอมเรื่อง “รัฐบาลประกาศงดเทศกาลปีใหม่ เนื่องจากพบการระบาดของโควิดสายพันธุ์ใหม่ เดลตาครอล XBC” ชี้เป็นข่าวปลอมของเดิมที่นํามาส่งต่อกันใหม่ ยืนยันจากการเฝ้าระวังติดตามสถานการณ์โควิด 19 ต่อเนื่อง ยังไม่พบความผิดปกติ
นายแพทย์โอภาส การย์กวินพงศ์ ปลัดกระทรวงสาธารณสุข กล่าวถึงกรณีที่มีการส่งต่อข้อความในสื่อสังคมออนไลน์เรื่อง “รัฐบาลประกาศงดเทศกาลปีใหม่ เนื่องจากพบการระบาดของโควิดสายพันธุ์ใหม่ เดลตาครอล XBC” ว่า ข้อความดังกล่าวเป็นข่าวปลอมของเดิมที่มีคนนํามาส่งต่อกันใหม่ โรคโควิด 19 ยังไม่ได้มีการระบาดที่ผิดปกติหรือเปลี่ยนแปลงสายพันธุ์ที่เป็นอันตรายรุนแรง และรัฐบาลไม่ได้มีประกาศงดจัดเทศกาลปีใหม่แต่อย่างใด ดังนั้น ขอความร่วมมือจากประชาชน อย่าเชื่อและไม่ส่งต่อข้อความดังกล่าว เพื่อไม่ให้เกิดความตื่นตระหนก รวมทั้งหากได้รับข้อความในลักษณะที่น่าสงสัยเช่นนี้ ขอให้ตรวจสอบกับหน่วยงานที่เกี่ยวข้องก่อนส่งต่อหรือแชร์ข้อมูลทุกครั้ง
สําหรับสถานการณ์โรคโควิด 19 ช่วงสัปดาห์ล่าสุดที่ผ่านมา (วันที่ 26 พฤศจิกายน- 2 ธันวาคม 2566) มีผู้ติดเชื้อเข้ารับการรักษาในโรงพยาบาลรวม 536 ราย เฉลี่ยวันละ 76 ราย จํานวนผู้ป่วยเพิ่มขึ้นจากสัปดาห์ก่อนๆ เล็กน้อย เนื่องจากเริ่มเข้าสู่ฤดูหนาวซึ่งเป็นช่วงที่จะพบผู้ป่วยโรคทางเดินหายใจเพิ่มขึ้น ซึ่งการสวมหน้ากากอนามัย ล้างมือบ่อยๆ ยังคงเป็นมาตรการการป้องกันที่ได้ผลดี
****************************7 ธันวาคม 2566
รัฐบาลไทย-ข่าวทำเนียบรัฐบาล-“รมช.สันติ” รวมพลังข้าราชการ และบุคลากร สธ. ประกาศจุดยืนต่อต้านการทุจริตและประพฤติมิชอบ
วันพฤหัสบดีที่ 7 ธันวาคม 2566
“รมช.สันติ” รวมพลังข้าราชการ และบุคลากร สธ. ประกาศจุดยืนต่อต้านการทุจริตและประพฤติมิชอบ
รัฐมนตรีช่วยว่าการกระทรวงสาธารณสุข นําคณะผู้บริหาร และบุคลากรสาธารณสุข ประกาศเจตนารมณ์ต่อต้านการทุจริต ไม่รับของขวัญและของกํานัลทุกชนิดจากการปฏิบัติหน้าที่ (No Gift Policy) และป้องกันการแสวงหาประโยชน์ทางเพศ
รัฐมนตรีช่วยว่าการกระทรวงสาธารณสุข นําคณะผู้บริหาร และบุคลากรสาธารณสุข ประกาศเจตนารมณ์ต่อต้านการทุจริต ไม่รับของขวัญและของกํานัลทุกชนิดจากการปฏิบัติหน้าที่ (No Gift Policy) และป้องกันการแสวงหาประโยชน์ทางเพศ การล่วงละเมิดและการคุกคามทางเพศในการทํางาน (Stop sexual exploitation, abuse, and harassment : Stop SEAH)
วันนี้ (7 ธันวาคม 2566) ที่สํานักงานปลัดกระทรวงสาธารณสุข จ.นนทบุรี นายสันติ พร้อมพัฒน์ รัฐมนตรีช่วยว่าการกระทรวงสาธารณสุข พร้อมด้วย นพ.โอภาส การย์กวินพงศ์ ปลัดกระทรวงสาธารณสุข นําคณะผู้บริหารและบุคลากร ร่วมประกาศเจตนารมณ์ ในงาน MOPH Together Against Corruption & Stop SEAH ประจําปีงบประมาณ พ.ศ. 2567 พร้อมมอบโล่เชิดชูเกียรติให้กับสํานักงานปลัดกระทรวงสาธารณสุข ที่ได้ผลการประเมิน ITA สูงสุด จากสํานักงาน ป.ป.ช. ประจําปีงบประมาณ พ.ศ. 2566และมอบประกาศเกียรติคุณเชิดชูเกียรติหน่วยงานที่ผ่านเกณฑ์การประเมินฯ จํานวน 10 หน่วยงาน รวมทั้งมอบประกาศเกียรติคุณ “จริยธรรม นวัตกรรมสร้างสรรค์ 2566” แก่ส่วนราชการระดับกรม 3 หน่วยงาน
นายสันติ กล่าวว่า กระทรวงสาธารณสุข ให้ความสําคัญกับการแก้ไขปัญหาการทุจริต โดยนํามาตรการ “หอก3 แฉก : LPL” (Three Pronged measures) มาใช้ ได้แก่ การบังคับใช้กฎหมาย (Law enforcement) กําหนดมาตรการลงโทษผู้กระทําผิดอย่างเด็ดขาด รวดเร็ว และเป็นธรรม,ล การป้องกันการทุจริต (Prevention) ปรับปรุงกฎระเบียบ สร้างความเข้มแข็งของกลไกการตรวจสอบ ร่วมกันต่อต้านการทุจริตทุกรูปแบบ และความรอบรู้สู้โกง (Literacy) ให้ความรู้ที่เท่าทันต่อการทุจริต ปลุกจิตสํานึก ปรับฐานความคิด ให้สามารถแยกแยะผลประโยชน์ส่วนตัวออกจากผลประโยชน์ส่วนรวมได้โดยอัตโนมัติ รวมทั้งส่งเสริมมาตรฐานทางจริยธรรม และสร้างสังคมวัฒนธรรมภายในกระทรวงสาธารณสุข สู่เป้าหมาย “กระทรวงสาธารณสุข ปลอดจากการทุจริตและประพฤติมิชอบ”
ด้าน นพ.โอภาส กล่าวว่า การประกาศจุดยืนอย่างชัดเจนในการไม่ยอมรับและไม่อดทนต่อการทุจริต ไม่รับของขวัญและของกํานัลทุกชนิดจากการปฏิบัติหน้าที่ และป้องกันการแสวงหาประโยชน์ทางเพศ ในการทํางาน รวมถึงการน้อมนําหลักปรัชญาของเศรษฐกิจพอเพียงมาใช้ในการดําเนินชีวิต เป็นการแสดงถึงพลังของชาวกระทรวงสาธารณสุขในการร่วมกันสร้างวัฒนธรรมความซื่อสัตย์สุจริตให้เกิดขึ้นในองค์กรอย่างจริงจัง ซึ่งจะส่งผลต่อการยกระดับค่าดัชนีการรับรู้การทุจริตของประเทศไทยให้สูงขึ้นด้วย
************************** 7 ธันวาคม 2566
รัฐบาลไทย-ข่าวทำเนียบรัฐบาล-​"สำนักงานปลัดกระทรวงอุตสาหกรรม" คว้า 2 รางวัล หน่วยงานภาครัฐดิจิทัล
วันพฤหัสบดีที่ 7 ธันวาคม 2566
07/12/2566
​"สํานักงานปลัดกระทรวงอุตสาหกรรม" คว้า 2 รางวัล หน่วยงานภาครัฐดิจิทัล
​"สํานักงานปลัดกระทรวงอุตสาหกรรม" คว้า 2 รางวัล หน่วยงานภาครัฐดิจิทัล
วันนี้ (6 ธันวาคม 2566) เวลา 10.30 น. นางพวงเพ็ชร ชุนละเอียด รัฐมนตรีประจําสํานักนายกรัฐมนตรี ได้รับมอบหมายจากนายเศรษฐา ทวีสิน นายกรัฐมนตรี และรัฐมนตรีว่าการกระทรวงการคลัง เป็นประธานมอบรางวัลรัฐบาลดิจิทัลประจําปี 2566 “Digital Government Awards 2023” แก่หน่วยงานภาครัฐที่มีการยกระดับองค์กรสู่การเป็นรัฐบาลดิจิทัล เพื่อเป็นต้นแบบที่ดีให้กับหน่วยงานภาครัฐให้เห็นถึงความสําคัญและประโยชน์ในการพัฒนาองค์กรไปสู่การเป็นรัฐบาลดิจิทัล จํานวนทั้งสิ้น 150 รางวัล โดยมี นายดุสิต อนันตรักษ์ ผู้อํานวยการศูนย์เทคโนโลยีสารสนเทศและการสื่อสาร เป็นผู้แทนเข้าร่วมรับมอบรางวัล ณ ตึกสันติไมตรี ทําเนียบรัฐบาล
โดยในปี 2566 สํานักงานปลัดกระทรวงอุตสาหกรรมได้รับรางวัลรัฐบาลดิจิทัล จํานวน 2 รางวัล ได้แก่ 1) รางวัลหน่วยงานคุณภาพด้านการใช้ธรรมาภิบาลข้อมูลภาครัฐ (Data Governance) ซึ่งมอบให้กับหน่วยงานที่มีการดําเนินการทั้งในด้านการแลกเปลี่ยนข้อมูล การเปิดเผยข้อมูลเปิดภาครัฐ และการวิเคราะห์และการใช้ประโยชน์ข้อมูล และ 2) รางวัลหน่วยงานคุณภาพด้านการเปิดเผยข้อมูลผ่านศูนย์กลางข้อมูลเปิดภาครัฐ (data.go.th) ซึ่งมอบให้กับหน่วยงานของรัฐที่เปิดเผยข้อมูลต่อสาธารณะตามกฎหมาย ว่าด้วยข้อมูลข่าวสารของราชการในรูปแบบข้อมูลดิจิทัลที่สามารถเข้าถึงและใช้ได้อย่างเสรี ไม่จํากัดแพลตฟอร์ม ไม่เสียค่าใช้จ่าย สามารถเผยแพร่ ทําซ้ํา หรือใช้ประโยชน์ได้โดยไม่จํากัดวัตถุประสงค์ ทั้งนี้ กระทรวงอุตสาหกรรมยังมีหน่วยงานในสังกัดได้รับรางวัลด้วยจํานวน 6 หน่วยงาน ได้แก่ 1) สํานักงานเศรษฐกิจอุตสาหกรรม 2)กรมโรงงานอุตสาหกรรม 3)สํานักงานมาตรฐานผลิตภัณฑ์อุตสาหกรรม 4)กรมอุตสาหกรรมพื้นฐานและการเหมืองแร่ 5) สํานักงานคณะกรรมการอ้อยและน้ําตาลทราย และ 6)การนิคมอุตสาหกรรมแห่งประเทศไทย
สําหรับการมอบ “รางวัลรัฐบาลดิจิทัล” ในครั้งนี้ จัดขึ้นโดยสํานักงานพัฒนารัฐบาลดิจิทัล (องค์การมหาชน) หรือ DGA เป็นส่วนหนึ่งของโครงการสํารวจระดับความพร้อมการเป็นรัฐบาลดิจิทัลของหน่วยงานภาครัฐ ว่า ปัจจุบันภาครัฐมีบริการดิจิทัลที่หลากหลายมิติครอบคลุมบริการประชาชนในทุกช่วงชีวิตหรือไม่ เป็นสิ่งสะท้อนการพัฒนาและแสดงให้เห็นถึงความมุ่งมั่นตั้งใจที่ภาครัฐปรับตัวสู่ยุคดิจิทัล ซึ่งปัจจุบันภาครัฐมีบริการดิจิทัลที่หลากหลายมิติครอบคลุมบริการประชาชนในทุกช่วงชีวิต อาทิ แพลตฟอร์มบริการกลางและบริการดิจิทัลเพื่อประชาชน ซึ่งในปีนี้ได้แบ่งรางวัลเป็น 5 รางวัล ได้แก่ 1) รางวัลรัฐบาลดิจิทัล สําหรับหน่วยงานมีคะแนนความพร้อมรัฐบาลดิจิทัลรวมสูงสุด 2) รางวัลเฉพาะด้านประจําปี ประกอบด้วย 3 รางวัลย่อย คือ รางวัลหน่วยงานคุณภาพด้านการใช้ธรรมาภิบาลข้อมูลภาครัฐ รางวัลหน่วยงานคุณภาพด้านการเปิดเผยข้อมูลผ่านศูนย์กลางข้อมูลเปิดภาครัฐ และรางวัลหน่วยงานคุณภาพด้านบุคลากรดิจิทัล 3) รางวัลผู้นําองค์กรดิจิทัลดีเด่น 4) รางวัลพัฒนาการดีเด่น และ 5) รางวัลท้องถิ่นดิจิทัล
รัฐบาลไทย-ข่าวทำเนียบรัฐบาล-กบข. คว้ารางวัลรัฐบาลดิจิทัล 5 ปีซ้อน พร้อม 3 รางวัลหน่วยงานคุณภาพ มุ่งสู่องค์กรดิจิทัลเต็มรูปแบบ
วันพฤหัสบดีที่ 7 ธันวาคม 2566
07/12/2566
กบข. คว้ารางวัลรัฐบาลดิจิทัล 5 ปีซ้อน พร้อม 3 รางวัลหน่วยงานคุณภาพ มุ่งสู่องค์กรดิจิทัลเต็มรูปแบบ
กบข. ได้รับรางวัลรัฐบาลดิจิทัล ต่อเนื่องเป็นปีที่ 5 และ 3 รางวัลหน่วยงานคุณภาพ สะท้อนถึงการพัฒนาสู่การเป็นองค์กรดิจิทัลอย่างต่อเนื่อง ครอบคลุมทุกความต้องการของสมาชิก
ดร.ศรีกัญญา ยาทิพย์ เลขาธิการคณะกรรมการกองทุนบําเหน็จบํานาญข้าราชการ (กบข.) เปิดเผยว่า กบข. ได้รับรางวัลรัฐบาลดิจิทัล ประจําปี 2566 (Digital Government Awards 2023) หน่วยงานที่มีการยกระดับองค์กรสู่การเป็นรัฐบาลดิจิทัล จากนางพวงเพ็ชร ชุนละเอียด รัฐมนตรีประจําสํานักนายกรัฐมนตรี จัดโดย สํานักงานพัฒนารัฐบาลดิจิทัล (องค์การมหาชน) ณ ทําเนียบรัฐบาล เมื่อวันที่ 6 ธันวาคม 2566
โดย กบข. ได้รับรางวัลรัฐบาลดิจิทัล หน่วยงานระดับกรมที่ให้บริการเป็นหลัก ติดต่อกันเป็นปีที่ 5 นับได้ว่า กบข. ได้มีการพัฒนาบริการดิจิทัลอย่างต่อเนื่อง และตอบสนองครอบคลุมทุกความต้องการของสมาชิก โดยเฉพาะเมนู My GPF & My GPF Twins บนแอป กบข. เครื่องมือที่ช่วยให้สมาชิกวางแผนทางการเงินให้บรรลุตามเป้าหมายที่ตั้งไว้ เพื่อวันเกษียณที่ดีกว่า และเป็นการช่วยกระตุ้นให้สมาชิกเห็นความสําคัญกับการวางแผนการเงินเพื่อวันเกษียณมากขึ้น
นอกจากนี้ กบข. ยังได้รับการพิจารณา 3 รางวัลหน่วยงานคุณภาพ ได้แก่ รางวัลหน่วยงานคุณภาพด้านการใช้ธรรมาภิบาลข้อมูลภาครัฐ ต่อเนื่องเป็นปีที่ 3 รางวัลหน่วยงานคุณภาพด้านการเปิดเผยข้อมูลผ่านศูนย์กลางข้อมูลเปิดภาครัฐ (data.go.th) และรางวัลหน่วยงานคุณภาพด้านบุคลากรดิจิทัล
“4 รางวัลที่ กบข. ได้รับในครั้งนี้ สะท้อนถึงความสําเร็จในการพัฒนาบริการดิจิทัลอย่างต่อเนื่อง เพื่อให้ครอบคลุมทุกความต้องการของสมาชิก ตั้งแต่วันที่เข้ารับราชการ จนถึงวันที่เกษียณราชการหรือออกจากราชการ และหลังออกจากราชการกับบริการออมต่อ รวมไปถึงการผลักดันให้หน่วยงานมีความพร้อมในการปรับเปลี่ยนสู่รัฐบาลดิจิทัล ด้วยการพัฒนาทักษะด้านดิจิทัลของบุคลากรในหน่วยงาน อีกทั้งยังให้ความสําคัญกับการใช้ธรรมาภิบาลข้อมูลภาครัฐ ให้มีการจัดเก็บ ใช้งาน และเผยแพร่เป็นไปตามที่กฎหมายกําหนด การแลกเปลี่ยนข้อมูลระหว่างหน่วยงาน และการเปิดเผยข้อมูลเปิดภาครัฐ เพื่อให้สมาชิกมีความเชื่อมั่นในการคุ้มครองข้อมูลส่วนบุคคล”ดร. ศรีกัญญา กล่าว
สอบถามข้อมูลเพิ่มเติมได้ที่ Facebook กบข. หรือ LINE กบข. @gpfcommunity หรือศูนย์บริการข้อมูลสมาชิก โทร. 1179
รัฐบาลไทย-ข่าวทำเนียบรัฐบาล-ดีอี ร่วมกล่าวเปิดงาน Thailand - Korea Smart City - ICT Day 2023 ส่งเสริมความร่วมมือการพัฒนาเมืองอัจฉริยะ ไทย-เกาหลี
วันพฤหัสบดีที่ 7 ธันวาคม 2566
ดีอี ร่วมกล่าวเปิดงาน Thailand - Korea Smart City - ICT Day 2023 ส่งเสริมความร่วมมือการพัฒนาเมืองอัจฉริยะ ไทย-เกาหลี
ดีอี ร่วมกล่าวเปิดงาน Thailand - Korea Smart City - ICT Day 2023 ส่งเสริมความร่วมมือการพัฒนาเมืองอัจฉริยะ ไทย-เกาหลี
วันนี้ (7 ธันวาคม 2566) นางสาวกัลยา ชินาธิวร ที่ปรึกษาด้านต่างประเทศ ร่วมกล่าวเปิดงาน Thailand - Korea Smart City - ICT Day 2023 เน้นย้ําถึงนโยบายสําคัญของไทยในการขับเคลื่อนการพัฒนาเมืองอัจฉริยะภายใต้แผนงาน The growth engine of Thailand ของกระทรวงฯ และความสําเร็จของการพัฒนาเมืองอัจฉริยะของประเทศไทยซึ่งปัจจุบันมีการรับรองเมืองอัฉริยะของไทยแล้ว 36 เมือง และมีเมืองที่อยู่ระหว่างการพัฒนาสู่เมืองอัจฉริยะอีกกว่า 100 เมือง พร้อมย้ําถึงความร่วมมือในฐานะพันธมิตรที่แน่นแฟ้นระหว่างไทยและสาธารณรัฐเกาหลี ซึ่งงานนี้จัดขึ้นเพื่อส่งเสริมความร่วมมือในด้านการพัฒนาเมืองอัจฉริยะ รวมถึงกระชับความสัมพันธ์อันดีระหว่างไทยและสาธารณรัฐเกาหลี จัดโดย สํานักงานพาณิชย์เกาหลี ประจํากรุงเทพฯ (KOTRA Bangkok) และสํานักงานส่งเสริมเศรษฐกิจดิจิทัล (depa) ณ โรงแรมคาร์ลตัน กรุงเทพฯ สุขุมวิท
พร้อมร่วมหารือ กับ Mr. Oiyoung Jung รองประธานผู้บริหาร KOTRA สํานักงานใหญ่ Mr. Jeonghan Hahm อุปทูตรักษาการแทนเอกอัครราชทูตสาธารณรัฐเกาหลีประจําประเทศไทย และ Mr.Youngjung Yoon ผู้อํานวยการฝ่ายเศรษฐกิจเมือง กระทรวง ที่ดินโครงสร้างพื้นฐานและ คมนาคม จากสาธารณรัฐเกาหลี พร้อมด้วยผู้แทนสํานักงานส่งเสริมเศรษฐกิจดิจิทัล และสํานักงานคณะกรรมการนโยบายเขตพัฒนาพิเศษภาคตะวันออก (EEC) เพื่อส่งเสริมและพัฒนาความร่วมมือด้าน Smart City ระหว่างไทยและสาธารณรัฐเกาหลี ให้เข้มแข็งและแน่นแฟ้นขึ้นต่อไป
______________________________